François Bausch

De François genannt Fränz Bausch, gebuer de 16. Oktober 1956 an der Stad Lëtzebuerg, ass e lëtzebuergesche Politiker (déi gréng).

De François Bausch, deen 1986 Member bei de Grénge gouf, huet fréier bei der CFL als Zuchbegleeder geschafft.

 Gemengepolitik 
Hie war vum 1. Januar 1994, bis zu senger Ernennung als Minister, am Gemengerot vun der Stad Lëtzebuerg a vum 10. November 2005 un Éischte Schäffen.

 Landespolitik 
Hie war vum 18. Juli 1989 bis den 11. Oktober 1992 Deputéierten an der Chamber a gouf 1994, 1999, 2004, 2009, 2013, 2018 an 2023 erëmgewielt. 2013 an 2018 huet hien op säin Deputéiertemandat verzicht fir Minister ze ginn. Hie war vun 1999 bis 2013 Fraktiounschef an der Chamber. Am Juli 2024 huet hien op säi Chambersmandat verzicht.François Bausch: ["35 Jahre im Dienste der Allgemeinheit." Pressecommuniqué op greng.lu, 25.06.2024.

Vum 3. Dezember 2013 bis de 15. Oktober 2018 war hie Minister fir nohalteg Entwécklung, Transport, ëffentlech Aarbechten an Infrastruktur an der Regierung Bettel-Schneider.

Dono war hien, vum 5. Dezember 2018 bis de 17. November 2023, an der Regierung Bettel-Schneider-Braz (um Enn Regierung Bettel-Lenert-Bausch) Minister fir nohalteg Entwécklung, Transport, ëffentlech Aarbechten an Infrastruktur, souwéi Verdeedegungsminister. De François Bausch war och Minister vun der Bannenzeger Sécherheet, huet dee Ressort awer den 11. Oktober 2019 un de Henri Kox delegéiert an den 23. Juli 2020 ganz un deen ofginn.

Nodeems Déi Gréng bei de Wale vum 8. Oktober 2023 fënnef vun hiren néng Sëtz verluer haten an dowéinst no 10 Joer nees an d'Oppositioun geschéckt goufen, blouf de Bausch bis den 11. Juli 2024 Deputéierten, ier hie säi Mandat un déi deemoleg Parteipresidentin Djuna Bernard ofginn huet. 

Zanter September 2025 ass hie Koordinator fir de sougenannten Atlantikkorridor vun  den Transeuropäeschen Netzer ("Trans-European Networks", TEN).Thomas Klein: "François Bausch hat einen neuen Job: Architekt des europäischen Schienennetzes." wort.lu, 01.12.2025.

 Gielercher 



 Literatur 
Romain Meyerː François Bauschː Der Un-Geduldige. Skizzen eines politischen Lebens. Lëtzebuergː Éditions Guy Binsfeld, 2018. ISBN 978-99959-42-39-7.

 Um Spaweck 

Kategorie:Gebuer 1956
Kategorie:Lëtzebuergesch Deputéiert
Kategorie:Ministere fir ëffentlech Aarbechten zu Lëtzebuerg
Kategorie:Commandeur de l'ordre de la couronne de chêne
Kategorie:Officier de l'Ordre de Mérite du Grand-Duché de Luxembourg
Kategorie:Lëtzebuergesch Eisebunner
Kategorie:Lëtzebuergesch Ministeren
Kategorie:Verdeedegungsministere vu Lëtzebuerg
Kategorie:Transportministere vu Lëtzebuerg